**ДОГОВОР**

**№.............../............. 20…..г.**

**За**

**Доставка на активна нетна електрическа енергия средно напрежение /СрН/ с координатор на стандартна балансираща група с координатор на балансираща група за нуждите на "В и К услуги" ЕООД гр. Пазарджик, за период от 4 месеца**

Днес ....................2019г. в гр. Пазарджик между:

1. Водоснабдяване и канализационни услуги“ ЕООД гр.Пазарджик, със седалище и адрес на управление Пазарджик, ул. „Втори Януари” № 6, представлявано от инж.Атанас Узунов – Управител, с ЕИК: 205323041 и номер по ЗДДС BG205323041, наричано по-нататък ВЪЗЛОЖИТЕЛ, от една страна

и

2.…………………………………………….......................................................................

(наименование на изпълнителя)

със седалище и адрес …………………………………………………………………………

ЕИК/БУЛСТАТ: …..……………, и номер по ЗДДС……………. представлявано от ...……………… в качеството му на ..........................., наричано по-долу за краткост „ИЗПЪЛНИТЕЛ“ от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

на основание чл.112 от Закона за обществените поръчки („**ЗОП**“) и Решение от ………….20… год. На ВЪЗЛОЖИТЕЛЯ за определяне на ИЗПЪЛНИТЕЛ след проведена процедура за възлагане на обществена поръчка чрез публично състезание с номер на обявлението в АОП №……….,

се сключи този **Договор** за ОП с предмет **Доставка на активна нетна електрическа енергия средно напрежение /СрН/ с координатор на стандартна балансираща група с координатор на балансираща група за нуждите на "В и К услуги" ЕООД гр. Пазарджик, за период от 4 месеца**

**I. ПРЕДМЕТ НА ДОГОВОРА**

1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва доставка на определени количества активна електрическа енергия по цена, в размера и при условията, уговорени по-долу в настоящия Договор и съгласно приложенията към него, наричана за краткост по-долу „ДОСТАВКАТА”.
2. По отношение на планирането и договарянето на конкретни количества активна електрическа енергия се прилагат ПТЕЕ /Правила за търговия с електрическа енергия/.
3. С подписването на този Договор ВЪЗЛОЖИТЕЛЯТ става член на балансиращата група на ИЗПЪЛНИТЕЛЯ, а ИЗПЪЛНИТЕЛЯТ се задължава да регистрира ВЪЗЛОЖИТЕЛЯ като участник в групата - непряк член, съгласно ПТЕЕ. В този случай отклоненията от заявените количества електрическа енергия за всеки период на доставка и тяхното заплащане се уреждат от координатора на балансиращата група, като всички разходи/приходи по балансирането ще са за сметка на ИЗПЪЛНИТЕЛЯ.
4. Срок на изпълнение на договора: от датата на регистрация на първата доставка на ел.енергия (01.01.2020 год.), до сключването на нов договор за обществена поръчка със същия предмет, въз основа на проведена процедура по реда на чл. 176, във вр. с чл. 20, ал. 2, т. 2 от ЗОП, но не по-късно от 4 (четири) месеца от сключване на договор по настоящата поръчка.

**II. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

1. ВЪЗЛОЖИТЕЛЯТ има право:
   1. В случай на необходимост, в рамките на срока на действие на договора, с едномесечно известие, Възложителят може да включи нови обекти, за които ще заплаща изразходваната активна ел. енергия по договорената с Изпълнителя цена.
   2. Възложителят си запазва правото в рамките на срока на действие на договора с едномесечно известие, без да дължи каквито и да е обезщетения, да извади обект от групата на обекти със СрН и да го прехвърли в групата с обекти с ниско напрежение.
   3. Възложителят си запазва правото в рамките на срока на действие на договора с едномесечно известие, без да дължи каквито и да е обезщетения, да извади обект от групата на обекти с ниско напрежение НН и да го прехвърли в групата с обекти със средно напрежение СрН .
2. ВЪЗЛОЖИТЕЛЯТ е длъжен:
   1. да окаже необходимото съдействие на ИЗПЪЛНИТЕЛЯ за изпълнение на договора;
   2. да купува и приема договорените количества електрическа енергия в мястото на доставка, съгласно уговореното в настоящия договор;
   3. да извършва всички необходими действия и да оказва пълно съдействие на Изпълнителя при и по повод изпълнението на настоящия договор;
   4. да заплаща на ИЗПЪЛНИТЕЛЯ количествата електрическа енергия по цената, определена съгласно раздел IV, при условията и в срока съгласно настоящия договор.
   5. да предоставя на Изпълнителя поисканите от него и уговорени в този Договор информация, данни или документи по начина и в сроковете, посочени в Договора;
   6. да спазва разпоредбите и правилата, заложени в ЗЕ /Закон за енергетиката/ и наредбите към него, както и ПТЕЕ и разпорежданията на ОЕМ (оператор на електроразпределителна мрежа) така, че да не бъде отстранен от пазара на балансираща енергия.
3. ВЪЗЛОЖИТЕЛЯТ е длъжен да уведомява Изпълнителя в посочените в Договора срокове при: невъзможност или забавяне на изпълнението на задълженията му по Договора; провеждане на планови ремонти или други дейности, които биха повлияли на изпълнението на задължението му за приемане на договорените количества; промяна в лицата, които го представляват или са упълномощени да извършват действия по изпълнението на този Договор; промяна в данните по регистрация, в данните, необходими за издаване на данъчни фактури, в номерата на банковите си сметки и др.
4. По разпореждане на ОЕМ съгласно ПТЕЕ Възложителят ще увеличава, намалява и/или прекъсва изпълнението на задължението си за получаване на електрическа енергия или ще извършва всяко друго действие, разпоредено от ОЕМ, при условие, че такова увеличаване, намаляване, прекъсване и съкращаване, по преценката на ОЕМ се налага от ограничения в електроенергийната система.
5. Отношенията на страните при ситуации по предходната алинея се уреждат съгласно ПТЕЕ.
6. В случай на неизпълнение клаузите на настоящия договор или изпълнение разминаващо се с Предложението за изпълнение на поръчката и Ценовото предложение дадени от страна на Изпълнителя, Възложителят има право да прекрати настоящия договор с едномесечно предизвестие, като задържи внесената гаранция.

**III. ПРАВА И ЗАДЪЛЖЕНИЯ НА ИЗПЪЛНИТЕЛЯ**

1. ИЗПЪЛНИТЕЛЯТ се задължава да:
   1. продава на Възложителя договорените количества електрическата енергия в мястото на доставка, съгласно ПТЕЕ;
   2. да включи Възложителя в пазара на балансираща енергия, чрез изграждане на стандартна балансираща група с координатор Изпълнителя, без Възложителя да заплаща такса за участие;
   3. да извършва всички необходими действия, съгласно действащите към момента ПТЕЕ така, че да осигури изпълнението на настоящия договор;
   4. да издава данъчни фактури за полученото от Възложителя количество енергия в срок до 10-то число на месеца, следващ месеца, за който е издадена фактурата. Фактурата да бъде придружена от приложение, съдържащо информация за изразходваната ел. енергия по обекти и тарифи.;
   5. да уведомява Възложителя в посочените в договора срокове при: невъзможност или забавяне на изпълнението на задълженията му по Договора; промяна в лицата, които го представляват или са упълномощени да извършват действия по изпълнението на този Договор; промяна в данните по регистрация, в данните, необходими за издаване на данъчни фактури, в номерата на банковите си сметки и др.;
   6. да предоставя на Възложителя поисканите от него и уговорени в този Договор информация, данни или документи по начина и в сроковете, посочени в Договора, но не по-малко от веднъж месечно;
   7. да спазва разпоредбите и правилата, заложени в ЗЕ и наредбите към него, както и ПТЕЕ и разпорежданията на ОЕМ така, че да не бъде отстранен от пазара на балансираща енергия.
2. Качеството на доставяната електрическа енергия се осигурява от собственика на мрежата, през която се пренася електрическата енергия, в съответствие с действащите технически и правни норми.

3.Ако качеството на доставената ел.енергия не отговаря на изискванията по предходната точка, Възложителят има право, след десет дневно писменно предизвестие да прекрати едностранно договора и на обезщетение по пр.IX т.1.

**ІV. ЦЕНИ И НАЧИН НА ПЛАЩАНЕ**

1. Общата стойност на договора се формира на базата на направените през времето на действие на договора доставки на нетна активна електрическа енергия. Към тази сума се начислява ДДС.
2. В цената по чл. 1 от настоящия параграф се включва единствено цена за доставка на нетна активна енергия, без в балансиращата група допълнително да се начисляват суми за излишък и недостиг. В случаите на небаланси на електрическа енергия същите са за сметка на Изпълнителя.
3. ВЪЗЛОЖИТЕЛЯТ заплаща доставената енергия, в лева, съгласно оферираната в Ценово предложение цена на нетна активна електрическа енергия - …….. лв./ 1 кWh.
4. По време на действие на договора оферираната в Ценово предложение на Изпълнителя цена на нетна активна електрическа енергия не се променя.
5. Плащането на „ДОСТАВКАТА” се извършва от ВЪЗЛОЖИТЕЛЯ чрез банков превод по сметка на ИЗПЪЛНИТЕЛЯ в срок до ….. (…………… ) календарни дни от представянето на оригинална фактура.
6. Банковата сметка на ИЗПЪЛНИТЕЛЯ е: ТБ " ...... " АД - клон ...... ; IBAN: ......; BIC ......

**V. ГАРАНЦИЯ ЗА ИЗПЪЛНЕНИЕ**

1. Гаранцията за изпълнение на настоящия договор се определя от ВЪЗЛОЖИТЕЛЯ в размер на 1% (едно на сто) от прогнозната стойност на поръчката.
2. ИЗПЪЛНИТЕЛЯТ представя гаранция за изпълнение на договора, а гаранцията за участие в процедурата не се изисква.
3. ИЗПЪЛНИТЕЛЯТ има право да промени формата на гаранцията от банкова в парична като предходната гаранция се освобождава от ВЪЗЛОЖИТЕЛЯ в срок от 3 (три) дни от предоставянето на новата форма на гаранция.
4. ВЪЗЛОЖИТЕЛЯТ освобождава гаранцията за изпълнение на настоящия договор, без да дължи лихви на ИЗПЪЛНИТЕЛЯ, в срок от 3 (три) работни дни след извършване на доставката по чл. 1 от настоящия договор.
5. ВЪЗЛОЖИТЕЛЯТ задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд.

**VІ. ПРИЕМАНЕ НА ДОСТАВКАТА. ПРЕХВЪРЛЯНЕ НА СОБСТВЕНОСТТА И РИСКА.**

1. Прехвърлянето на правото на собственост върху доставените количества електрическа енергия се осъществява в момента на постъпването на тези количества в мястото на доставка.
2. Изпълнителят поема всички разходи, свързани с доставянето на електрическата енергия и носи риска от недоставянето на договорените количества в мястото на доставка.
3. Възложителят поема всички разходи, свързани с получаването и използването на електрическата енергия и носи риска за погиването на договорените количества след постъпването им в мястото на доставка.

**VІІ. ИЗМЕРВАНЕ НА ДОСТАВЕНАТА И ПОЛУЧЕНА ЕЛЕКТРИЧЕСКА ЕНЕРГИЯ**

1. Възложителят осигурява измерването на доставяните количества електрическа енергия в мястото на доставка в съответствие с изискванията на ПТЕЕ и ПИКЕЕ /Правила за измерване на количеството електрическа енергия/.
2. Средствата за търговско измерване и тези за контролно измерване трябва да отговарят на съответните нормативно-технически документи по отношение на технически и метрологични изисквания и характеристики, описание и точност.

**VІІI. ОТЧИТАНЕ И ДОКУМЕНТИРАНЕ НА ЕЛЕКТРИЧЕСКАТА ЕНЕРГИЯ**

1. Отчитането на средствата за измерване се извършва в сроковете и съгласно изискванията, определени в ПТЕЕ и ПИКЕЕ.
2. Количествата електрическа енергия, продадени и закупени по този Договор, се определят съгласно данните, предоставени от ОЕМ на страните или средства за контролно мерене на Възложителя.
3. При установяване на различия между доставените и фактурираните количества и след направено искане от другата страна, всяка от страните е длъжна да предостави на другата страна в срок от 3 /три/ работни дни притежаваната от нея документация, удостоверяваща количествата, доставките и получаванията на електрическа енергия, с цел да се определи причината за различията.

При непостигане на съгласие се назначава независима експертиза за сметка на двете страни.

**IX. НЕИЗПЪЛНЕНИЕ. ОТГОВОРНОСТ**

1. При неизпълнение на задълженията по този договор всяка от страните дължи обезщетение за причинените вреди, при условията на действащото гражданско и търговско законодателство на Р България.
2. Отговорност не се дължи от страните при случай на наличие на непреодолима сила, дефиницията за която страните се съгласяват да се счита тази определена от законодателя в чл. 306 от Търговския закон.
3. При установяване на неизпълнение на клаузи от настоящия договор, Възложителят има право да прекрати договора при условията на чл.5, раздел II от настоящия Договор.

**X. ПРЕКРАТЯВАНЕ НА ДОГОВОРА**

1. Настоящият договор се прекратява:
   1. с изтичане на срока му;
   2. с изпълнение на всички задължения на Страните по него;
   3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността и да представи доказателства. В този случай представеното доказателство се счита за 3-месечно предизвестие за прекратяване на договора и започва да тече от датата, на която е постъпило при засегнатата Страна.
   4. При прекратяване на юридическо лице - Страна по Договора без правоприемство, по смисъла на законодателството на държавата, в която съответното лице е установено;
   5. При условията на чл.5, ал.1, т.3 от ЗИФОДРЮПДРСЛ
2. ВЪЗЛОЖИТЕЛЯТ може да прекрати договора едностранно с 30-дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на Договора.

3. ВЪЗЛОЖИТЕЛЯТ може да прекрати Договора едностранно, без предизвестие с уведомление, изпратено до Изпълнителя:

(1) когато Изпълнителят забави изпълнението на задължение по настоящия Договор с повече от 10 (десет) дни;

(2) при системно (*три и повече пъти в рамките на 1 месец*) неизпълнение на задълженията на Изпълнителя;

(3) използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор.

**4.** Прекратяването влиза в сила след уреждане на финансовите взаимоотношения между Страните за извършените от страна Изпълнителя и одобрени от Възложителя дейности по изпълнение на Договора.

**ХI. ДРУГИ УСЛОВИЯ**

1. Договорът влиза в сила от при условията на т.4, параграф I от настоящия договор и при условие, че е представена гаранцията за изпълнение на договора в пълно съответствие с договореното, както и документите от съответните компетентни органи, удостоверяващи отсъствието на обстоятелствата по чл. 57от ЗОП, които са приложими за настоящата поръчка
2. Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на малката обществена поръчка.
3. Правилото по предходния член не се прилага по отношение на задължителната информация, която ВЪЗЛОЖИТЕЛЯТ следва да представи на Агенцията по обществени поръчки съобразно реда, предвиден в ЗОП.
4. Всички съобщения между страните във връзка с настоящия договор следва да бъдат в писмена форма. Съобщенията ще се получават на следните адреси:

за ВЪЗЛОЖИТЕЛЯ: гр. Пазарджик, ул. „Втори Януари” № 6;

за ИЗПЪЛНИТЕЛЯ: ......

1. При промяна на данните, посочени в предходния член, всяка от страните е длъжна да уведоми другата в тридневен срок от настъпване на промяната.
2. Нищожността на някоя клауза от настоящия договор не води до нищожност на друга клауза или на договора като цяло.
3. Всички допълнително възникнали въпроси след подписването на договора и свързани с неговото изпълнение ще се решават от двете страни в дух на добра воля с двустранни писмени споразумения.
4. Промени в договора за обществена поръчка са допустими по изключение на основанията, посочени в чл. 116 от Закон за обществените поръчки.
5. Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред Окръжен съд гр.Пазарджик, който е компетентен съгласно чл.117 от ГПК.
6. За неуредените в настоящия договор въпроси се прилагат разпоредбите на действащото законодателство на Република България.
7. Неразделна част от настоящия договор са:

„Ценово предложение” на Изпълнителя.

Настоящият Договор се състави и подписа в два еднообразни екземпляра - по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

1…………………………………………. 1.……………………..

/инж.Атанас Узунов/ /…………………………./

*(Управител на „В и К Услуги“ ЕООД ) (……………………………………..)*

2……………………………………..

/Димитър Вацев/

*(Ръководител “ФСО“ на „В и К Услуги“ ЕООД)*